Aprofundim en matèria de contractació del sector públic - Configuració dels contractes que inclouen prestacions diverses: els contractes mixtos\nEl disseny de les licitacions públiques inclou, entre d'altres, l’elaboració dels plecs, l’elecció del procediment, la fixació de la classificació, la determinació de la solvència i dels criteris d’adjudicació del contracte, la definició de les prescripcions tècniques i la decisió de no dividir en lots l’objecte del contracte. D’acord amb l’article 28 de la Llei 9/2017, de 8 de novembre, de contractes del sector públic (LCSP), correspon als òrgans de contractació aquesta configuració, que ha de tenir com a objectiu procurar la millor satisfacció de les necessitats públiques i dels fins institucionals, extrems que s’han de justificar a l’expedient (art. 116.4 de la LCSP). D’acord amb aquestes determinacions legals, la doctrina assenyala que correspon a l’òrgan de contractació decidir si, per satisfer diverses necessitats, tramita un o diversos expedients de contractació. Aquesta discrecionalitat per configurar la licitació i contractació de dues prestacions o més troba el límit, entre d’altres, en el respecte als principis rectors de la contractació pública (art. 1 i 132 de la LCSP); en el principi de no divisió fraudulenta de l’objecte del contracte (art. 99.2 de la LCSP), i en la prohibició de fusionar en un únic contracte prestacions que no tenen cap vinculació objectiva entre si (entre d’altres, la Resolució 73/2016, del Tribunal Administratiu de Recursos Contractuals de Castella i Lleó).\nL’objecte del contracte ha d'integrar totes les prestacions que estiguin vinculades entre si per raó de la seva unitat funcional, imposada per una millor gestió dels serveis públics. No obstant això, el benefici que per a l’interès públic pot comportar el tractament unitari de totes aquestes prestacions, pot decaure enfront del benefici més elevat que pot comportar la contractació separada o quan aquesta exigència deriva de la necessitat de donar compliment a una disposició legal. Així ho va entendre el TARC de Castella i Lleó en la Resolució 73/2016 esmentada, en un supòsit en el qual la configuració del contracte com a mixt, amb diferents prestacions de serveis, comportava uns requeriments de solvència econòmica, financera i tècnica heterogenis que limitava la concurrència i, en especial, la participació de les pimes, en contra del que estableix l’article 1 de la LCSP.\nLa Secció Quarta del Tribunal Suprem, en la Sentència 425/2021, de 8 de febrer, també va concloure que recórrer a la figura del contracte mixt simplement per gaudir de certs avantatges organitzatius –com pot ser disposar d’un únic contractista per prestar tots els serveis integrats en un contracte–, contravé els principis que regeixen i inspiren la contractació pública. El Tribunal recorda que també contravé els principis de lliure concurrència i d’igualtat en l'accés als procediments de licitació pública, quan, existint una unitat funcional en el si d’un contracte amb diverses prestacions, aquest es configura com a contracte típic al qual s'incorpora una prestació accessòria a la principal, sense identificar-lo com a contracte mixt.\nDelimitació dels contractes mixtos\nLes directives de quarta generació presten per primera vegada una especial atenció als contractes mixtos (art. 20 de la Directiva 2014/23/UE, art. 3 de la Directiva 2014/24/UE i art. 5 de la Directiva 2014/25/UE), i sistematitzen el complex conjunt de regles aplicables a aquests, que serveixen per determinar el règim jurídic aplicable en cada cas, sobre la base dels pronunciaments del Tribunal de Justícia de la Unió Europea (TJUE). D’acord amb la Directiva 2014/24/UE, per poder afirmar que es tracta d’un contracte mixt, caldrà analitzar cas per cas les particularitats del contracte de manera que quedi justificada, mitjançant proves objectives de caràcter tècnic o econòmic, la necessitat de celebrar un únic contracte.\nLa LCSP fa una transposició pràcticament literal del que disposen les directives en relació amb aquests contractes complexos. L’article 18 de la LCSP regula els contractes mixtos i, a diferència de la regulació anterior (l'article 12 del Reial decret legislatiu 3/2011, de 14 de novembre, pel qual s’aprova el Text refós de la Llei de contractes del sector públic –TRLCSP), no es limita a la determinació de les normes que s’hauran d’observar en la preparació i l’adjudicació del contracte, sinó que també especifica les normes aplicables als efectes, al compliment i a l’extinció del contracte, que s'hauran d’establir en el plec de clàusules administratives particulars (art. 122.2 de la LCSP).\nSi bé com hem vist aquests contractes estan regulats en l’article 18 de la LCSP, a la secció 1, del capítol II, del títol preliminar sobre la “Delimitació dels tipus contractuals”, part de la doctrina considera que un contracte mixt no és pròpiament un tipus contractual, sinó un concepte instrumental que el legislador utilitza per dotar d’un règim jurídic cert un contracte que compta amb elements de diferents contractes (en aquest sentit, la Resolució 154/2021, del Tribunal Català de Contractes del Sector Públic (TCCSP).\nL’article 18.1 de la LCSP els defineix com els contractes que contenen prestacions corresponents a un altre o a altres de diferent classe. Aquesta definició, a diferència de la regulació anterior (art. 12 del TRLCSP), sembla deixar fora de la categoria dels contractes mixtos els que combinen dues o més prestacions del mateix tipus contractual. No obstant això, els òrgans administratius de resolució de recursos especials en matèria de contractació han aplicat per analogia als contractes que fusionen prestacions d’un mateix tipus contractual –o contractes d’objecte múltiple–, algunes de les normes dels contractes mixtos, ja que si bé en aquest cas la configuració com a contracte mixt no és determinant per concretar el règim jurídic aplicable a la preparació i l'adjudicació del contracte, ja que no és necessari recórrer a les regles de l’article 18, sí que li són aplicables la resta de requeriments i limitacions establerts en la LCSP en relació amb els contractes mixtos, en especial el que disposa l’article 34.2 de la LCSP.\nL’article 18 de la LCSP també considera contractes mixtos els que inclouen serveis especials de l’annex IV (certs serveis socials, sanitaris o educatius, que per la seva naturalesa tenen una dimensió transfronterera limitada) i altres serveis. A aquests contractes mixtos, els ha dotat d’un règim específic amb uns llindars econòmics més alts.\nEls contractes mixtos o compostos neixen del fet que les necessitats del sector públic a vegades requereixen solucions complexes que l’òrgan de contractació decideix atendre mitjançant la celebració d’un únic contracte en el qual es combinen múltiples prestacions que, individualment considerades, es correspondrien amb les pròpies de diferents tipus contractuals (obres, serveis, subministraments, etc.), o amb més d’una prestació d’un mateix tipus contractual.\nRequeriments i justificació adequada\nEls òrgans de contractació han de justificar adequadament la seva decisió de recórrer a la celebració d’un contracte mixt, fusionant en un únic contracte prestacions de diferents contractes, atès que un dels principis que inspiren la normativa sobre contractació pública és el màxim respecte al principi de lliure concurrència. D’acord amb aquest principi, la LCSP exigeix que les prestacions que es vulguin fusionar es trobin directament vinculades entre si i mantinguin relacions de complementarietat que n'exigeixin la consideració i el tractament com una unitat funcional, adreçada a satisfer una determinada necessitat o a conservar un fi institucional propi de l’entitat contractant (art. 34.2 de la LCSP).\nLa justificació de la necessitat de celebrar un únic contracte s’ha de basar en proves objectives de caràcter tècnic o econòmic. En aquest sentit, la doctrina assenyala que la reunió en un contracte mixt de prestacions de diferents contractes no es pot justificar sobre la base d’arguments merament subjectius o formals, sinó materials; així mateix, s'interpreta que el fet que les prestacions tinguin alguna interdependència, no significa que siguin complementàries o que existeixi una relació directa entre si.\nEl Tribunal Suprem, en la Sentència 154/2021, de 8 de febrer, ja esmentada, s’ha pronunciat sobre els paràmetres de legalitat dels contractes mixtos en els quals es fusionen prestacions de naturalesa dispar, tot arribant a diverses conclusions pel que fa a les prestacions que poden integrar un contracte mixt. El Tribunal assenyala que han de concórrer certs requisits:\nLes prestacions han d’estar racionalment i directament vinculades entre si, i aquesta vinculació s’ha d’entendre en sentit material, i no merament subjectiva ni formal.\nLes prestacions han de ser complementàries, de manera que constitueixin una unitat funcional, que sigui real i no pretesa pels òrgans de contractació.\nAquesta configuració ha d’atendre a una finalitat, que és satisfer una determinada necessitat o la consecució d’una finalitat institucional de l’entitat contractant.\nLa licitació d’un contracte com a mixt ha d’obeir a motius tècnics i econòmics objectius, que a més permetin identificar la prestació principal. Els motius tècnics han de guardar coherència amb l’interès públic cridat a satisfer amb el contracte i han de tenir en compte la idoneïtat dels contractistes per assumir prestacions de diferent naturalesa, al qual cal afegir que dita acumulació de prestacions ha de comportar un avantatge econòmic.\nA més, l’òrgan de contractació ha de ponderar la incidència que la licitació conjunta d’aquestes prestacions mitjançant un contracte mixt pot tenir en els principis bàsics de la contractació pública: llibertat d’accés a les licitacions, transparència del procediment i no discriminació i igualtat de tracte.\nConcretament, la Sentència del Tribunal Suprem esmentada analitza el supòsit d’un contracte mixt de subministrament de material fungible, que inclou com accessòria una prestació pròpia d’un contracte d’obra, fet que comporta l’exigència als licitadors d’uns requisits per poder concórrer que premien els que han executat contractes d’obres, malgrat que el subministrament sigui la prestació principal, i s'afavoreix per tant un determinat tipus de subministrador. El Tribunal insisteix que per satisfer l’interès públic cal justificar en l’expedient les raons tècniques que avalen que el subministrador del material fungible assumeixi també les prestacions pròpies d’un contracte d’obres o, a l'inrevés, que el contractista constructor sigui idoni per subministrar material fungible.\nDivisió en lots de les prestacions pròpies d’un contracte mixt\nCom hem vist, l’article 34 de la LCSP estableix que únicament es permet la fusió de les prestacions corresponents a diferents contractes en un contracte mixt quan aquestes prestacions es trobin directament vinculades entre si i mantinguin relacions de complementarietat que n'exigeixin la consideració i el tractament com una unitat funcional adreçada a satisfer una determinada necessitat o a aconseguir un fi institucional propi de l’entitat contractant. Aquesta unitat funcional requerida permet la divisió en lots del contracte mixt? En relació amb aquesta qüestió es va pronunciar la Junta Consultiva de Contractació Pública de l’Estat (JCCPE) en l'Informe 7/2019.\nEn aquest informe, la JCCPE va concloure que, el fet que les prestacions d’un contracte mixt hagin de constituir una unitat funcional, no ha de comportar necessàriament la impossibilitat de dividir en lots el contracte mixt. Dues prestacions vinculades poden tenir una funció unitària, entén la JCCPE, i, al mateix temps, permetre'n la licitació individualitzada, de manera que “els conceptes d’unitat funcional i de realització independent en lots no són coextensos ni equivalents en el seu significat”. La JCCPE afegeix que això no comporta que les prestacions diferenciades en un contracte mixt sempre s'hagin de licitar de manera separada en lots, sinó que caldrà atenir-se a cada cas concret.\nLa lectura conjunta dels articles 18 i 34.2 de la LCSP ha portat els òrgans administratius de resolució dels recursos especials en matèria de contractació a interpretar de manera restrictiva la procedència de la fusió de prestacions corresponents a diferents contractes en un únic contracte –atesa la limitació que pot comportar del principi de lliure concurrència. Aquest caràcter excepcionalitat que s’atribueix a la figura del contracte mixt obliga a haver de justificar-ho a l’expedient i a reflectir-ho en la documentació contractual de manera objectiva, i indicar-hi les raons que porten a adoptar aquesta fusió de prestacions en un únic contracte per concurrència dels requisits que hem analitzat i, en qualsevol cas, troba com a límit la pròpia realitat del contracte. Cal atenir-se a quina és la finalitat última que es pretén amb la contractació i a la realitat, no a la mera intenció dels poders adjudicadors, i això és així d’acord amb la regla interpretativa segons la qual els contractes són el que són, i no el que les parts diuen que són (Resolució 154/2021 del TCCSP, esmentada).


En concret, el Grup va aconseguir un volum de negoci de 5.750 milions d'euros, un 5,39% més que en l'exercici anterior. A més, l'Entitat va assolir una elevada solvència amb una ràtio de capital del 16,81%, molt per sobre dels requisits regulatoris actuals del 8%.\nDegut al seu objectiu d'oferir el millor servei als seus socis, l'Entitat va aconseguir durant el 2017 un índex de recomanació del 44,7%, segons la metodologia NPS (Net Promoter Score) molt superior al 0,1% del sector, situant a Caixa d'Enginyers en una posició de lideratge en la satisfacció dels seus socis.\nEls recursos gestionats de socis van situar-se en 3.796 milions. Així mateix, el Grup va tancar el 2017 amb 160.412 socis, un 12,49% més que l'any anterior, com a resultat de la consolidació del seu negoci i del model cooperatiu, que té per objectiu la satisfacció del soci, propiciant la recomanació.\nAquests resultats van aprovar-se durant la celebració de l'Assemblea General Ordinària, que va tenir lloc el dimarts 19 de juny. A més dels comptes anuals corresponents a l'exercici 2017, els socis també van aprovar la Memòria i la distribució de beneficis i la retribució dels títols a un 4%.\nAl matí, també va tenir lloc l'Assemblea General de la Cooperativa de Consumidors i Usuaris, on es va presentar l'Informe Anual i es va aprovar el Balanç, el Compte de Resultats i l'Informe de Gestió.\nJoan Cavallé, director general de Caixa d'Enginyers, va destacar que "els resultats de 2017 demostren l'elevada solvència de l'Entitat i la capacitat de donar resposta als nous socis. A més, Caixa d'Enginyers es manté en una posició de fortalesa davant els nivells extraordinàriament baixos dels tipus d'interès del mercat gràcies a la qualitat del crèdit".\n50 anys que consoliden el seu model cooperatiu\nDurant el 2017, Caixa d'Enginyers va celebrar el seu 50 aniversari, cinc dècades de creixement continu que han dut a l'Entitat a reforçar la seva posició de referència dins de la banca cooperativa nacional i europea.\n"La nostra aposta pels valors i pel model cooperatiu ens ha portat a poder celebrar els 50 anys. A més, durant aquestes cinc dècades sempre hem prioritzat el servei als socis, treballant amb honestedat i buscant la qualitat dels nostres actius per donar-los tota la confiança possible", va dir Josep Oriol Sala, president de Caixa d'Enginyers, durant la seva intervenció en l'Assemblea General Ordinària.\nEl model cooperatiu de Caixa d'Enginyers es basa en la voluntat d'oferir el millor servei als seus socis, que són alhora clients i propietaris, situant-los al centre de les seves decisions. A més, aposta per una filosofia responsable i sostenible.


ALBA OROBITG PASCUAL\nMare, filla, esposa, germana i mestra enamorada de la seva feina\nActualitzada 25/03/2020 a les 10:49\nHa arribat sense avisar: un canvi de vida no planificat. La nostra zona de confort aniquilada d’un dia per l’altre, com aquell qui no vol la cosa. I a casa, resignats, veiem com passen les hores i augmenten els morts. Vull pensar que tot anirà bé, però costa una mica. Vull pensar que de tot això en sortirà quelcom de bo. Que els nostres infants i joves aprendran a relacionar-se amb l’entorn amb una altra mirada, que alguns deixaran de mirar-se el melic i acabaran valorant allò que poden perdre o que ja han perdut. Perquè hem perdut el bé més preuat: la salut, però també la llibertat de decidir quan, com i on anàvem. Hem perdut el dret a les abraçades i als petons. Hem perdut el privilegi de tenir una feina i gaudir-la. Hem perdut tot allò que teníem a l’abast sense saber-ho. I ara, a casa, desangelats i faltats d’ànim, escrutem per la finestra cada racó, i cada rumor ens fa més palesa la incertesa i ens engreixa l’angoixa.\nPatim pels que estimem, perquè veiem l’enemic a prop. I al mateix temps ens sentim afortunats de poder estar a casa, i de viure en pobles petits, i de tenir cases grans. Ens sentim afortunats de poder sortir al balcó i saludar el veí, de qui sabem el nom. I se’ns entelen els ulls quan ens arriben imatges de centres sanitaris desbordats. I valorem i aplaudim l’esforç d’aquells i aquelles que, al peu de canó, treballen sense descans per cobrir totes les nostres necessitats. Mentrestant, no ho oblidem, algú els cuida els fills i filles confinats a casa. Vull pensar que tot anirà bé, però costa una mica. Vull pensar que com a societat en sortirem enfortits. Que la canalla ja no voldrà ser youtuber o influencer, sinó metge/ssa, infermer/a, investigador/a, personal de serveis bàsics o assistencials...\nEn definitiva, ciutadà i ciutadana compromès amb la seva societat. I que potser sense voler-ho i de la manera més cruel, els valors de solidaritat, gratitud, empatia, respecte i responsabilitat social acabaran arrelant. I des de casa, hem de procurar perquè així sigui. I cal fer l’acompanyament. Un acompanyament que, malauradament, massa sovint s’havia acabat delegant a l’escola. I els adults n’haurem de ser els models, i haurem de fer de coaches dels que son més petits. I tots n’aprendrem plegats. I aprendrem a ser millors pares, i millors fills, i millors persones i millors professionals. I tant de bo aquest malson s’esfumi de la mateixa manera com va arribar, sense avisar. I tornin els petons i les abraçades. I torni el ritme de vida accelerat, que tant rebutjàvem i ara enyorem. I tornem a poder obrir les escoles, i a posar la data, i a carregar-nos de paciència i a sortir al pati, i a sentir les rialles dels més petits i les bajanades dels més grans. I tornem a tenir cura d’aquells nens i nenes per als qui l’escola és un regal i un refugi.\nI torni la vida tal i com la coneixíem... perquè érem feliços i no ho sabíem.


Proposen fer un grafit al dipòsit del Turó de la Rovira | betevé\nUn mural al dipòsit del turó de la Rovira?\nAgbar, propietària de l'estructura, i l'Ajuntament han acordat fer un procés participatiu perquè els veïns del Carmel i Can Baró decideixin com es pintarà\nÀlex Jassé | Ricard Cosialls | dilluns, 16 de novembre del 2020, a les 16.12\nLa companyia Aigües de Barcelona, Agbar, té previst pintar el dipòsit que té al cim del turó de la Rovira, al costat de l’espai de les bateries antiaèries. L’estructura, amb forma circular, es va construir l’any 1963 amb l’objectiu de proveir d’aigua els veïns de la zona més elevada del barri del Carmel.\nProcés participatiu per decidir com pintar-lo\nAmb el temps, s’ha convertit en un element històric característic i gairebé patrimonial de la zona ja que es veu perfectament des del peu de la muntanya. La iniciativa té el vistiplau de l’Ajuntament que ha proposat que siguin els veïns i entitats de la zona del Carmel i Can Baró els qui decideixin quin tipus de disseny i color ha de tenir el dipòsit.\nDivisió d’opinions entre els veïns\nAgbar i l’Ajuntament han iniciat un procés participatiu en què es proposen diverses alternatives per pintar el dipòsit del turó de la Rovira. Es pot escollir el tipus de color entre diferents opcions més estridents o més neutres. També si ha d’incloure il·lustracions o ha de ser un disseny llis o si ha d’estar més o menys integrat en l’entorn o no, entre altres aspectes.\nRepresentants veïnals de la zona expliquen que les opinions als barris que rodegen la muntanya són diverses. Montserrat Montero, de l’Associació de Veïns del Carmel, explica que hi ha gent que sí que demana que es pinti el dipòsit però que sigui d’una manera suau i no distorsioni l’ambient. Adverteix, però, que també hi ha veïns que són contraris a la intervenció artística sobretot perquè podria atreure encara més el turisme massiu en un punt que, consideren, ja té prou visitants. Aquest 2020, amb la pandèmia, l’horari s’ha limitat per evitar aglomeracions.\n— art urbà — patrimoni


Artur Mas viatja a l'Uruguai amb motiu de la... - Govern.cat\nquery_builder 9 juliol 2003 18:23\nArtur Mas viatja a l'Uruguai amb motiu de la Trobada dels Casals Catalans del Con Sud\nEl viatge també inclou la inauguració, per part del conseller en cap, de les obres de Puerto Rosario, a l'Argentina\nEl conseller en cap, Artur Mas, viatjarà del 17 al 20 de juliol a Amèrica Llatina amb motiu de la VIII Trobada Cultural de Casals Catalans del Con Sud d’Amèrica, enguany organitzada pel Casal Català de Montevideo.\nLa Trobada, que el dimecres 17 de juliol inauguraran el conseller de Governació i Relacions Institucionals, Josep Maria Pelegrí, i la primera dama de l’Uruguai, Mercedes Menafra de Batlle, inclou un extens programa cultural i artístic a més de debats sobre el paper que han de tenir aquestes comunitats en el futur. Entre els actes programats hi ha la inauguració de l’exposició “Gaudí un universo” al Centre Cultural d’Espanya, el conveni de restauració de la Quinta Batlle i un homenatge a Lluís Companys que tindrà lloc a la plaça de la ciutat de Montevideo que porta el seu nom.\nEntre els actes previstos, també s’inclou una reunió del president de l’Uruguai, Jorge Batlle, amb el conseller en cap, Artur Mas, així com la presentació dels nous serveis electrònics que el portal de les administracions catalanes, www.CAT365.net oferirà als catalans repartits arreu del món. El viatge finalitzarà el diumenge 20 de juliol amb l’acte de clausura de la Trobada que presidirà Artur Mas.\nLa Trobada també comptarà amb l’assistència del secretari de Relacions Exteriors del Govern català, Joaquim Llimona i del secretari de govern, Antoni Vives.\nInauguració a Puerto Rosario\nPrèviament, el dimecres 17 de juliol, el conseller en cap assistirà a l’acte d’inauguració de les obres de millora i ampliació de Puerto Rosario, a l’Argentina. Aquest port manté una estreta vinculació amb Catalunya, especialment amb el Port de Tarragona, que encapçala el consorci d’inversors espanyols i argentins que gestiona les terminals de Puerto Rosario, entre d’altres ports internacionals.\nLes millores infraestructurals i nous projectes de futur per crear una zona d’activitats logístiques volen reforçar el paper de Puerto Rosario com a port de transferència intro i extra Mercosur.


AMICS UAB-Inscriu-te a les Jornades de Portes Obertes online!\nInici nomtiposuperior > Notícies > Inscriu-te a les Jornades de Portes Obertes online!\nVine a les Portes Obertes de la UAB sense sortir de casa o de l’institut! Divendres 12 i dissabte 13 de febrer la Universitat t’obre les portes perquè coneguis tota la oferta de graus i els serveis del campus.\nTrobaràs sessions sobre els graus de totes les facultats i escoles de la UAB, que tindran lloc els dos dies a les 10h, les 12h, les 16h i les 18h. Cada centre les organitza en funció dels graus que ofereix: alguns centres fan sessions sobre cada grau, d’altres sobre l’oferta completa del centre, d’altres fan una combinació d’una cosa i l’altra. Tingues en compte que alguns centres només fan sessions el divendres. Trobaràs tota la programació i els horaris de cada sessió a la pàgina de les Jornades de Portes Obertes.\nLes sessions informatives les fan professores i professors de cada grau, que són qui millor et sap explicar de què va o perquè fer un grau o un altre, i també hi participen estudiants de les facultats. A més, podràs fer-los tantes preguntes com vulguis.\nMolt important: per accedir-hi, cal que et registris omplint el formulari d'inscripció. Uns dies abans de les Jornades de Portes Obertes t’enviarem un email amb els links a les sessions.\nUniversitat Autònoma de Barcelona AmicsUAB Promoció matrícula


Arxius de futbol sala - Di@ri de la disCAPACITAT\nArriba el 10è Trofeu Ciutat de Barcelona de futbol sala per esportistes amb discapacitat intel·lectual\n17 de Setembre de 2019 Redacció/Fonts 0\nAquest proper cap de setmana, coincidint amb la celebració de les Festes de la Mercè, se celebra el 10è Trofeu Internacional Ciutat de Barcelona de Futbol Sala, organitzat per Special Olympics Catalunya i la Federació ACELL, amb el suport de l’Ajuntament de Barcelona. El CEM Mundet acollirà dissabte i diumenge un dels campionats de futbol adaptat més internacionals que es disputen a Barcelona, amb jugadors amb discapacitat intel·lectual. En aquesta edició hi participaran l’ASD Pepo Cremona (Italia), el Watford FC […]\nEl Pol Positiu guanya el Torneig de Cloenda de la XII Lliga de Futbol Sala ‘Esport i Salut’\nAhir dissabte es va celebrar a les instal·lacions del Poliesportiu Municipal Gornal de l’Hospitalet de Llobregat el Torneig de Cloenda de la XII Lliga de Futbol Sala ‘Esport i Salut’. El Pol Positiu, vinculat a la Fundació Tres Turons, va ser l’equip vencedor després d’imposar-se a la final per 3 gols a 1 a l’equip Portalet, format per jugadors del club social vinculat a la Fundació Lar. En el partit pel 3r i 4t lloc, Joia Sants, de Joia Fundació, […]\nUns 180 jugadors competiran al Torneig de Cloenda de la XII Lliga de Futbol Sala ‘Esport i Salut’\n25 de Maig de 2018 Redacció/Fonts 0\nUns 180 jugadors participaran aquest proper dissabte 26 de maig al Torneig de Cloenda de la XII Lliga de Futbol Sala ‘Esport i Salut’ que organitzen els clubs socials Polivalent (Benito Menni CASM) i Relaciona’t (Fundació Salut i Comunitat), i la Federació Salut Mental Catalunya. La cloenda de la Lliga 2017-2018 se celebrarà al Poliesportiu Municipal Gornal de ’Hospitalet de Llobregat. La jornada començarà a les 10:15h, amb una competició eliminatòria entre els 16 equips inscrits que determinarà el podi […]\nMalgrat acull els campionats de Catalunya de Futbol Sala i Tennis d’esportistes amb discapacitat intel·lectual\n4 de Maig de 2018 Redacció/Fonts 0\nMalgrat de Mar acollirà aquest proper diumenge 6 de maig els campionats de Catalunya de Futbol Sala i de Tennis, uns esdeveniments que aplegaran a més de 500 esportistes amb discapacitat intel·lectual que vindran d’arreu de Catalunya i Andorra. El Campionat de Catalunya de Futbol Sala és una de les cites del calendari esportiu de la Federació ACELL que acull a més esportistes. En el Camp Municipal d’Esports i el Pavelló Germans Maragall de Malgrat de Mar hi competiran prop […]\nCoincidint amb les Festes de la Mercè de Barcelona, la capital catalana es converteix aquest cap de setmana en el punt de trobada de l’esport adaptat gràcies a la celebració de la 8a edició del Trofeu Internacional Ciutat de Barcelona de futbol sala, organitzat per Special Olympics Catalunya i la Federació ACELL (Federació Catalana d’Esports per a Persones amb Discapacitat Intel·lectual), i que tindrà lloc al CEM Mundet. Aquest trofeu reunirà aquest cap de setmana 38 jugadors de futbol sala de […]\nMés de 50 jugadors amb síndrome de Down a la 6a Jornada de Futbol Solidari del Masnou\nPer sisè any consecutiu el Complex Esportiu del Masnou acollirà aquest dissabte 8 de juliol a 80 jugadors en una jornada de futbol sala solidari organitzada per Down Catalunya i l’AEFS Masnou Interdinàmic, amb el suport de l’Ajuntament del Masnou i la Federació Catalana de Futbol. En el torneig hi participaran un total de 80 jugadors inscrits, dels quals més de cinquanta són persones amb síndrome de Down o discapacitat intel·lectual de totes les edats i procedències. El torneig començarà […]\nEl Masnou acull la 6a trobada de futbol sala solidari i inclusiu\n30 de Juny de 2017 Redacció/Fonts 1\nEl proper dissabte 8 de juliol a partir de les 10 hores tindrà lloc a El Masnou la sisena trobada de futbol sala solidari i inclusiu que organitza Down Catalunya amb el club AEFS Masnou Interdinàmic. Es faran diversos partits durant tota la matinal en una competició on el més important no és guanyar sinó poder participar en un entorn inclusiu d’esportivitat. Per poder participar en aquesta jornada s’ha d’enviar un correu electrònic a l’adreça info@sindromedown.cat\n2 d'Abril de 2017 Redacció/Fonts 0


L’alcalde del PDECat de Cervera vol declarar persona non grata al bisbe de Solsona per una polèmica amb la glossa dominical\nCatalunyaPolíticaReligióZPortada IzquierdaZResto 23 May, 2017 CatDialeg.cat 0\nInici » Historic » Un alcalde del PDECat vol declarar persona non grata al bisbe de Solsona per una afirmació en la glossa dominical\nEn la glossa dominical d’aquesta setmana, el bisbe de Solsona, Xavier Novell, ha parlat de la “fecunditat de l’amor i de tot allò necessari per a l’engendrament i l’educació dels fills”, tal com ho tracta el Papa Francesc en el capítol V de l’Amoris Laetitia (AL). Molts mitjans de comunicació han declarat que Novell ha vinculat l’homosexualitat amb l’absència de la figura paterna, quan en realitat, ha comentat les reflexions del Papa per fer-se una pregunta personal.\nEl bisbe recorda que el Sant Pare afirma que “tot infant té dret a rebre l’amor d’una mare i d’un pare, ambdós necessaris per a la seva maduració íntegra i harmoniosa”, i recomana fer una lectura del punt 175 de AL: “hi ha rols i tasques flexibles que s’adapten a les circumstàncies concretes de cada família, però la presència clara i ben definida de totes dues figures, femenina i masculina, crea l’àmbit més adient per a la maduració de l’infant”. I és aquí on Novell es fa la pregunta de si “el fenomen creixent de la confusió en l’orientació sexual de força nois adolescents no serà deguda a que”, i torna a citar el Papa, “en la cultura occidental, la figura del pare estaria simbòlicament absent, desviada, esvaïda. Fins i tot la virilitat semblaria qüestionada?”.\nD’altra banda, molt indignat amb la glossa dominical, l’alcalde de Cervera, Ramon Royes, membre del PDECat, ja ha anunciat que en el pròxim ple municipal portarà una moció per declarar al bisbe Novell com a persona non grata a la ciutat. Segons l’alcalde, l’opinió del bisbe és “escandalosa, anacrònica i inacceptable. Les persones que tenim responsabilitats polítiques tenim l’obligació de defensar a tothom i fem una crida a la reflexió”. El que Royes preveu que passi és que l’equip de govern deixi d’assistir als actes que faci Novell a partir d’ara a Cervera.\nAixí doncs, el motiu que el portarà a fer aquesta petició és que Novell hagi dit: “el fenomen creixent de la confusió en l’orientació sexual de força nois adolescents”. En cap cas parla obertament d’homosexualitat, tal com se l’ha criticat. Simplement parla de “confusió” i “orientació sexual”. Però sigui com sigui, bàsicament el que fa és citar el Papa Francesc. La qual cosa porta a fer la següent reflexió: on queda la llibertat d’expressió? Perquè es limita aquesta llibertat? En nom de què?\nAl marge de la llibertat d’expressió, tota la literatura científica des de finals del segle XIX ja vincula problemes en els infants per causa de l’absència d’unes de les dues figures, bé sigui la materna o bé la paterna. I no es tracta necessàriament de problemes en el comportament sexual. També de caràcter, de violència, de no acceptar l’autoritat, de sensibilitat… Un exemple clar és la violència en alguns barris dels Estats Units. S’ha demostrat que la taxa de delinqüència en la població negra d’algunes zones, després de contemplar altres aspectes com la pobresa, o de demostrar-se la facilitat dels jurats per condemnar una persona de color abans que a una blanca, la violència també es vincula a l’absència de l’autoritat que transmet la figura paterna.\nPerquè tots els aspectes de la societat poden estar supeditats a la ciència, sempre que no es tracti dels rols sexuals?\nAlcalde de Cervera3 Amoris Leititia1 catdialeg1747 PDECAT29 Ramon Royes2 Xavier Novell3


Om Hospital & Research Centre - hospitals - Katmandú - Bāgmatī zone - Central Region - Nepal - Hospitalsworldguide\nhospitals en Nepal\nPàgina d'inici › Per país › Nepal › Central region › Bāgmatī zone › Katmandú › Om hospital & research centre\nOm hospital & research centre Katmandú > Bāgmatī zone > Central Region > Nepal\nHi ha especialitats poc conegudes per gent a Om Hospital & Research Centre. Si necessiteu un especialista per al vostre cas, Om Hospital & Research Centre pot ser l'hospital que us oferirà el servei mèdic. Descobrir! Truqueu, visiteu o visiteu el vostre lloc web per obtenir-ne més detalls.\nHeu estat a Om Hospital & Research Centre? Ha tingut una bona experiència amb el personal que treballa en aquest hospital? Explica'ns el que pensaves El vostre comentari serà molt útil per als altres usuaris que ara han de decidir a quin hospital acudeixen.\nTots els professionals sanitaris, com metges, fisioterapeutes, radiòlegs, infermeres, etc., han de guanyar experiència laboral per disposar d'un excel·lent currículum, que obrirà moltes portes per treballar a tot el món. Si voleu contactar Om Hospital & Research Centre, a Katmandú, Nepal, aquí teniu tota la informació que necessiteu.\nचाबहिल सडक, 44602, nepal\nLlistat de hospitals pròxims a Om Hospital & Research Centre\nTribhuvan University Teaching Hospital- (Situat a 2.16 km)\nCiwec Clinic- (Situat a 2.66 km)\nDhulikhel Hospital Kathmandu University Teaching Hospital- (Situat a 23.13 km)\ndhulikhel 45200, nepal 45200 Banepa ,Altres ciutats en altres ciutats al Nepal ,Altres ciutats al Nepal ,Nepal .\nTilganga Eye Center- (Situat a 1.86 km)\nShahid Gangalal Health Centre- (Situat a 2.72 km)\nUnited Mission Hospital Tansen- (Situat a 177.83 km)\npalpa hospital rd, tansen 32500, nepal 32500 Tānsen ,Altres ciutats en altres ciutats al Nepal ,Altres ciutats al Nepal ,Nepal .


Sant Fruitós de Bages | Viu La Festa - Fires i Festes Majors a Catalunya\nAjuntament: Ctra. de Vic, 35-37\nEl lloc i l’església de Sant Fruitós de Bages estan documentats des d’abans de mitjan segle X. La dedicació de l’església a Sant Fruitós deriva de la presència d’unes relíquies d’aquest bisbe i màrtir tarragoní en aquesta població.\nEl municipi és el resultat de l’agregació de diferents parròquies -Olzinelles, Vall dels Horts, Sant Iscle, Sant Fruitós de Bages i Claret- que tenien en comú el seu veïnatge i la seva dependència del monestir de Sant Benet de Bages.\nDes de fa més d’un miler d’anys els santfruitosencs han conreat la terra, amb especial èmfasi en el cereal de secà, la vinya, el regadiu, l’olivera i el cànem, cercant sobretot l’autoabastament i el petit comerç local. Tampoc era estrany la tinença d’animals domèstics, ja fossin utilitzats en les feines al camp o per al consum propi. Aquests costums agrícoles han anat variant al llarg dels segles en funció de les necessitats productives. Així, és important esmentar el creixement vinícola que es produí en el segle XVIII, com a conseqüència de la demanda d’aquest producte per part d’altres regions que no en produïen, i, sobretot, l’exportació del vi destil·lat com aiguardent cap a les Amèriques. El testimoni que ens ha quedat d’aquest passat vinícola es pot admirar en el seu paisatge: barraques de vinya, parets de pedra seca, tines o piques de pedra, entre d’altres.\nMalgrat que, a finals del segle XIX, la producció vinícola es veié afectada per la fil·loxera, en l’actualitat hi ha uns cellers en el municipi que continuen amb aquesta activitat artesanal: el Mas de Sant Iscle. Des de fa alguns anys el Mas de Sant Iscle elabora vins i caves amb Denominació d’Origen Pla de Bages. La llarga tradició familiar i les àmplies extensions de terrenys dedicades al cultiu de la vinya avalen la seva producció. Entre els productes elaborats acuradament destaca: el Picapoll, com a varietat autòctona. També en aquest mas celebren anualment un esmorzar típic de la verema que consisteix en pa torrat, arengades, raïm i vi novell.\nL’activitat pròpiament industrial apareix a les darreries del segle XIX amb la implantació de les primeres fàbriques tèxtils: la de Sant Benet i més tard la del Pont. D’aleshores ençà el terme municipal ha vist créixer de forma contínua la superfície útil de sòl industrial, amb la creació de diversos polígons i zones industrials.\nEl destacat creixement de l’activitat econòmica del municipi i de la comarca en general ha estat decisiu per al seu desenvolupament demogràfic, ja que s’ha triplicat la seva població en els darrers 50 anys, i ha passat dels 1.674 habitants del 1940, als 5.307 habitants de 1997 i als 8.000 actuals.\nLa població es reparteix en cinc nuclis principals: Sant Fruitós de Bages, La Rosaleda, Torrroella de Baix i les urbanitzacions de Les Brucardes i Pineda de Bages. En l’actualitat consolida la seva expansió demogràfica amb l’arribada de joves famílies que s’instal.len al poble gràcies a la construcció de pisos i habitatges unifamiliars.\nMuseu de Sant Fruitó\nAlcalá del Valle, (Andalusia)\nVe del llatí Fructuosu , nom propi de persona; del llatí baiae ’estació de banys’, ’residència estiuenca de platxeri’\nMercat de segona mà de Sant Fruitós de Bages\nDel 25 novembre al 25 novembre\nCicle Lletres i Vins a Sant Fruitós de Bages\nDel 11 gener al 3 febrer\nFesta Major d’hivern Sant Fruitós de Bages\nDel 20 gener al 28 gener\n7 d’arròs de Sant Fruitós de Bages\nDel 1 febrer al 11 febrer


L'Ajuntament força el compromís de la Generalitat per construir l'edifici de l'escola del Bosc - Ajuntament de Rubí\nL'Ajuntament força el compromís de la Generalitat per construir l'edifici de l'escola del Bosc El consistori, que ja va cedir uns terrenys al carrer Mallorca el 2006, finançarà el projecte d'obres i avançarà la totalitat del pressupost de construcció, una part a fons perdut https://www.rubi.cat/ca/actualitat/noticies/lajuntament-forca-el-compromis-de-la-generalitat-per-construir-ledifici-de-lescola-del-bosc https://www.rubi.cat/ca/actualitat/noticies/lajuntament-forca-el-compromis-de-la-generalitat-per-construir-ledifici-de-lescola-del-bosc/@@images/image/preview\nL’alcaldessa ho ha explicat a la sala de plens (foto: Ajuntament de Rubí – Locapres)\nL’Ajuntament de Rubí ha iniciat aquest dijous els tràmits per signar en breu el conveni de col·laboració amb la Generalitat de Catalunya per a la construcció de l’Escola del Bosc. El centre s’ubicarà als terrenys del carrer Mallorca que el consistori va cedir el 2006 i es finançarà amb pressupost íntegrament municipal. “L’Ajuntament posarà els 300.000 euros que cal per redactar el projecte i avançarà la totalitat del cost de les obres. Fins i tot ens plantegem finançar-ne una part a fons perdut”, ha explicat l’alcaldessa als mitjans de comunicació.\nL’Escola del Bosc té instal·lacions provisionals en barracons des de fa quasi 10 anys. L’acumulació de cursos ha fet que els mòduls i l’espai que els envolta mostrin signes de degradació importants. A més, la mateixa rigidesa d’aquest tipus de construcció ha impedit a l’escola disposar de tots els espais polivalents que necessitaria i es troba actualment dividit en dos blocs. El consistori reclama la construcció de l’edifici des de 2006 quan ja es van cedir a l’administració catalana els terrenys del carrer Mallorca on s’ha d’aixecar l’edifici. El projecte va quedar aturat l’abril de 2011 per part del govern de la Generalitat de Catalunya.\nDurant aquest mandant, tot i no tenir-ne les competències, l’alcaldessa ja va manifestar la predisposició de l’Ajuntament de Rubí a avançar els diners necessaris per a la construcció de l’Escola del Bosc l’octubre de 2018 quan el conseller d’Educació, Josep Bargalló, va visitar el nou edifici de l’INS Torrent dels Alous. La solució proposada per l’alcaldessa va quedar supeditada a un estudi de necessitats educatives de tota la comarca que havia d’estar enllestit en qüestió de dos o tres mesos. Des de llavors, el consistori ha reclamat en diverses ocasions la planificació de l’edifici de l’escola sense obtenir resposta. A finals del mes d’abril, la Generalitat de Catalunya va aprovar l'encàrrec de 27 construccions escolars per un valor de 104,7 milions d'euros entre les quals no hi havia la construcció de l’Escola del Bosc.


Dos germans amb les seves respectives parelles es reuneixen per parlar sobre un crim comès pels seus fills adolescents. Durant el sopar acabaran aflorant els vessants més obscurs de tots els comensals. Una pel·lícula basada en la novel·la homònima de Herman Koch.\n22/01/2020 - 13.07\nStan Lohman, congressista que fa campanya per a governador, i el seu germà, Paul Lohman, exprofessor amb problemes mentals i idees molt radicals, es reuneixen per sopar amb les seves respectives parelles, Katelyn i Claire, per parlar de l'assassinat que van cometre els seus dos fills, Michael i Rick. Quatre mesos després dels macabres fets, en què va morir una sensesostre cremada dins d'un caixer automàtic, apareixen unes imatges per internet que podrien delatar els dos nois, si no paguen un xantatge a un tercer germà, Beau, un noi negre adoptat per l'Stan i la seva primera esposa, Barbara. Durant el sopar, que es fa en un restaurant de luxe, acabaran aflorant els vessants més obscurs de tots els comensals.\nDirecció i guió: Oren Moverman\nProducció: ChubbCo Film / Blackbird Films / Code Red, Estats Units\nInterpretació: Steve Coogan, Laura Linney, Richard Gere, Rebecca Hall, Chloë Sevigny, Charlie Plummer, Michael Chernus, Seamus Davey-Fitzpatrick, Adepero Oduye, Dominic Colon, Joel Bissonnette, Emma R. Mudd, Onika Day, Robert McKay, George Aloi, Benjamin Snyder\n"El sopar" és "La gran pel·lícula"


Casado ultima les llistes electorals per a les generals, amb canvis sobre tot a Madrid\nPublicat 5/10/2019 12:19:31 +02:00CET\nEl PP ha de cobrir el buit de Lacalle, Levy, Lasquetty, Catalá o Isabel Blanco i està per veure si manté a Cortés al Congrés\nLa direcció nacional del PP que presideix Pablo Casado està ultimant la confecció de les llistes electorals per a les generals del 10 de novembre, amb canvis sobretot en la circumscripció de Madrid.\nEl 7 d'octubre acaba el termini per registrar les llistes electorals i el PP apurarà aquest calendari. De fet, aquest cap de setmana es reuneixen els comitès electorals provincials per estudiar les candidatures i després seran ratificades pel Comitè Electoral Nacional del partit.\nA 'Gènova' sostenen que les llistes seran similars a les presentades pels comicis del 28 d'abril i que només hi haurà retocs per cobrir els buits que han deixat diversos càrrecs per renúncia o per noves destinacions del Govern regionals.\nAquest és el cas de la llista madrilenya que va encapçalar Casado. D'aquesta candidatura formava part en el quart lloc Daniel Lacalle, que va renunciar al seu escó al maig encara que segueix com 'gurú' econòmic del PP, i Andrea Levy, que es va incorporar com a regidor de Cultura a l'Ajuntament de Madrid.\nTORNADA D'ELORRIAGA Al CONGRÉS?\nLa marxa de Lacalle i Levy va permetre que corregués la llista al Congrés i entressin com a diputats José Ignacio Echaniz i Mari Mar Blanco, que anaven en els llocs vuitè i novè. En les generals d'abril, Ciudadanos va superar al PP en la Comunitat de Madrid.\nCasado també ha de cobrir el buit del seu excap de gabinet, Javier Fernández Lasquetty, que ocupava el desè lloc per Madrid i que s'ha incorporat com a conseller d'Hisenda al Govern madrileny que presideix Isabel Díaz Ayuso. Passa el mateix amb el torero Miguel Abellán, que no va aconseguir escó (anava a la plaça 12) i ara ha estat nomenat nou director gerent del Centre d'Assumptes Taurins de Madrid.\nFonts 'populars' consultades per Europa Press estan convençudes que guanyaran pes alguns parlamentaris i càrrecs afins a Cayetana Álvarez de Toledo, com Pilar Marcos --la seva actual cap de gabinet que ja va ocupar el lloc 13 de la llista madrilenya-- i l'exsenador i ex-cap de gabinet d'Aznar, Carlos Aragonés, que va ocupar la catorzena posició d'aquesta mateixa candidatura.\nA més, a les llistes del PP pronostiquen que també podria incorporar-se a les llistes l'ex secretari d'Estat Gabriel Elorriaga, que aquest estiu va ser nomenat per Álvarez de Toledo com a cap d'assessoria del Grup Popular. Tot ells formen part de l'òrbita de la Fundació d'Anàlisi i Estudis Socials (FAES) que presideix Aznar.\nLA INCÒGNITA DE ROSA DÍAZ\nFonts del PP han confirmat que Álvarez de Toledo repetirà com a diputada per Barcelona. A les generals d'abril el partit només va aconseguir aquest escó a Catalunya i ara aspira a millorar posicions al novembre.\nUna de les principals incògnites és si finalment Casado fitxarà l'exdirigent del PSOE i exfundadora de l'Unió Progresso i Democràcia (UPyD) a la llista de Madrid. Ella mateixa va reconèixer fa tres setmanes en un acte del PP que trobava a faltar el Congrés i Casado va afegir que la Cambra Baixa també la trobava a faltar.\nEn aquest mateix acte a favor de la coalició 'Espanya Summa', Álvarez de Toledo va dir que Espanya no pot permetre's el luxe de prescindir d'una política com Rosa Díez i va afegir que no cejaría en la seva "obstinació" de recuperar-la per a la política activa.\nEL BUIT DE JAVIER MAROTO\nLa direcció nacional del PP també ha de decidir el nom de la persona que substituirà Javier Maroto, que va ser cap de llista del PP per Àlaba però es va quedar sense escó. Casado va decidir designar-li després el càrrec de senador autonòmic per Castella i Lleó, un nomenament que va causar protestes al PSOE pel seu empadronament al municipi segovià de Sotosalbos malgrat no tenir vinculació prèvia amb aquesta província.\nAixí mateix, 'Gènova' haurà de fer nous nomenaments en els caps de llista d'altres candidatures com és el cas de Conca o Zamora. L'exministre Rafael Catalá, que va ser cap de cartell per Conca, va renunciar al seu escó el passat mes de maig encara que segueix vinculat al partit com a responsable de Justícia i Interior de l'Executiva del PP.\nTambé ha quedat vacant el 'número u' de la llista al Congrés per Zamora, ja que Isabel Blanco s'ha incorporat com a consellera de Família i Igualtat al Govern regional de Castella i Lleó. En aquest cas caldrà veure si Casado es planteja la possibilitat de traslladar al Congrés a l'excoordinador general del PP, Fernando Martínez-Maillo, que va encapçalar la llista al Senat per Zamora.\nFonts del PP apunten el fet que la direcció nacional del PP atendrà les peticions del partit a Andalusia i mourà a Juan José Cortés, pare de la petita Mari Luz assassinada en 2008, que va ser cap de llista al Congrés per Huelva a l'abril en substitució de l'exministra Fátima Báñez. El president de la Junta d'Andalusia, Juanma Moreno, ha defensat ajustos per fer llistes "més potents".\nEl PP nacional també podria canviar el cap de cartell del PP per Almeria, Javier Aureliano García, que ha estat nomenat recentment president de la Diputació a aquesta província. A més, és secretari de Política Provincial en l'Executiva nacional del partit.


GasFM | Kristen Stewart i Alicia Cargile trenquen la seva relació - GasFM\nQuan la nova relació de l’actriu, Kristen Stewart, va sortir a la llum va sorprendre, la jove mai va afirmar ser bisexual tot i sortir imatges amoroses amb la seva parella. Va estar jugant a la distracció amb els paparazzis que les seguien, cosa que no va servir de res, ja que els fotògrafs sempre s’avançaven i aconseguien imatges de les joves en actitud afectuosa, com una parella d’enamorades corrent. De fet la mare de l’actriu va afirmar que les noies es professaven un amor intens, però uns mesos després els tabloides americans anuncien que la relació de les noies ha acabat de manera acordada.\nEs creu que Alicia no ha aguantat la pressió de la fama i per tant ha preferit trencar amb la relació. Segons informa una font a HollywoodLife, les noies han trencat de mutu acord malgrat estimar-se moltíssim. “Kristen està tan ocupada ara mateix que no té temps de tenir una relació seriosa. La dues han decidit de mutu acord trencar, però ha estat una ruptura amistosa. Es volen molt i així serà sempre” explica a publicació. Cargile no és un personatge públic i ha vist la seva vida amenaçada sota la llum dels focus i ha escollit, amb tot el dret del món, no formar-ne part d’aquest món tan exposat.\nAlicia CargileamorbrokencinemaCrepusculohollywoodKristen Stewartlovenoiespaparazziparellaruptura


El nou contracte d'informatius d'IB3 durarà 2 anys prorrogables i tots els treballadors podran ser subrogats\ndimarts, 14 de juliol de 2020 05:21h\nEl nou contracte d'informatius d'IB3 tendrà una durada inicial de dos anys i serà prorrogable a altres tres, d'un en un, segons ha anunciat aquest dijous el director de l'ens, Andreu Manresa, qui ha precisat que «tots els treballadors tendran garantida la subrogació» amb la nova licitadora i «no quedarà ningú penjat».\nAixí ho ha indicat Manresa durant la Comissió parlamentària de Control d'IB3, on ha assegurat que des de la direcció de l'ens vetllen perquè el canvi d'empresa contractista «no suposi una minva de drets laborals dels treballadors». Segons el director, estan treballant en l'esborrany dels plecs amb la Conselleria d'Administracions Públiques per a «complir» amb tots els convenis i pactes aplicables.\nLa concessió actual acaba d'aquí a una setmana però l'empresa adjudicatària, Liquid Media, va renunciar a la pròrroga. El contracte incloïa els informatius de ràdio i televisió, els butlletins horaris, les desconnexions de Pitiüses i Menorca i els programes 'Zoom', 'Illes i Pobles' i 'Meteo', així com la web d'IB3 Notícies.


Vídeos de Lectura Fàcil de la Biblioteca Marcel·lí Domingo per a immigrants | Biblioteca Marcel·lí Domingo\nVídeos de Lectura Fàcil de la Biblioteca Marcel·lí Domingo per a immigrants\nUs informem sobre els vídeos de Lectura Fàcil de la Biblioteca Marcel·lí Domingo .\nTambé hi podeu veure les altres experiències sobre diferents tipologies de Clubs de Lectura Fàcil: per a persones immigrants, per a persones castellanoparlants, per a gent gran, per a alumnes de l'aula d'acollida, o per a persones amb discapacitat intel·lectual. Un recull de bones pràctiques\nque demostra la capacitat de promoció lectora dels llibres LF en persones que tenen difícil accés a la lectura.\nLa Jornada "Fomentem la lectura amb Lectura Fàcil: protocols, experiències i estat de la qüestió", organitzada el Grup de Treball de Lectura Fàcil del COBDC serà el marc de presentació dels vídeos de bones pràctiques.\nJa es poden veure al web de l'Associació Lectura Fàcil, al menú "Clubs LF".\nClub de Lectura per a immigrants i aprenents de la llengua catalana.\nHan llegit prèviament el llibre a casa seva i el comenten: el vocabulari i el contingut.\nCerquen sinònims i cerquen el significat de les paraules.\nLa lectura fomenta la capacitat de llegir, escriu, parlar i escoltar\nBiblioteca Marcel·lí Domingo, en col·laboració amb el CPNL\nData d'inici: 2009-2010\nNúm. de participants: 22\nMonitora: professora de català voluntària\nTipologia d'usuaris: aprenents de llengua catalana\nPublicado por Biblioteca Marcel.lí Domingo en 13:07\nEtiquetas: Club de Lectura Fàcil, vídeo\nVídeos de Lectura Fàcil de la Biblioteca Marcel·lí...\nVídeo sobre el club de Lectura Fàcil de la Bibliot...\nButlletí de la biblioteca Marcel·lí Domingo Núm. 1...


Sala de premsa d'Onada Edicions: Activitats escolars d'obres d'Onada a la Plaça del Llibre\nActivitats escolars d'obres d'Onada a la Plaça del Llibre\nDe nou, al voltant del 20 de novembre, Diada del Llibre Valencià, el cap-i-casal acull la Plaça del Llibre, un conjunt d'activitats culturals amb la literatura pròpia com a protagonista. Com a les edicions anteriors, una part del programa va dedicat als més joves, tot convidant els centres escolars a acudir a trobades amb autors i autores, tallers, animació lectora, etc.\nOnada Educació, el projecte d'Onada per portar a les aules lectures entretingudes i amb valors, hi serà present amb quatre activitats escolars:\nPer a 2n i 3r cicle de Primària, el dijous 19 de novembre, de 10.15 a 11 hores, Mercè Climent realitzarà una animació lectora a partir de la novel·la infantil "Marc i el poder sobre el temps", les aventures d'un xiquet que rep el sorprenent poder d'aturar el temps a la seua voluntad.\nPer a Primària i 1r cicle d'ESO, el divendres 20 de novembre, d'11.30 a 12.30 hores, Jordi Colonques farà un taller d'iniciació naturalista amb "urbanimals", una categoria sorgida del seu llibre "La rebel·lió dels plasticanimals", en què el lector haurà de triar el millor camí per evitar que estos revoltosos animals que han pres vida facen un estropell a casa.\nPer a 3r cicle de Primària i 1r cicle de Secundària, el divendres 20 de novembre, de 12.30 a 13.30, Vicent Palatsí descobrirà les curiositats que pot amagar un diccionari amb "El cas de les paraules inaudites", un grapat d'historietes amb paraules inversemblants i gairebé impossibles.\nPer a 2n cicle d'ESO i Batxillerat, el dijous 19 de novembre, a les 10.15, Josep Usó durà a terme una xerrada a partir de la seua novel·la "L'any de l'herba sana", un dramàtic retrat de la postguerra a un xicotet poble de la Plana de Castelló que entronca, dècades després, amb la recuperació de la memòria històrica.\nAquestes activitats estan previstes per a grups escolars. Si sou mestres i voleu apuntar el vostre centre educatiu a cap d'aquests actes, heu d'emplenar aquest formulari d'inscripció. Hi ha de termini fins el 10 de novembre.\nEtiquetes de comentaris: El cas de les paraules inaudites, Jordi Colonques, Josep Usó, L'any de l'herba sana, La rebel·lió dels plasticanimals, Marc i el poder sobre el temps, Mercè Climent, Vicent Palatsí


Madrid suspèn les classes presencials fins al 18 de gener\nBarcelona. Dilluns, 11 de gener de 2021. 18:28\nActualitzat: Dilluns, 11 de gener de 2021. 19:27\nLa presidenta de la Comunitat de Madrid, Isabel Díaz Ayuso, ha anunciat aquest dilluns que els centres escolars de la Comunitat suspendran les classes presencials fins dilluns vinent 18 de gener. Les classes tanmateix es faran de manera telemàtica des d'aquest dimecres a causa del temporal 'Filomena'.\n"És necessari arreglar desperfectes i garantir una tornada segura a les aules després del temporal de neu i fred", ha traslladat Ayuso en el seu compte de Twitter.\n���� Suspendemos totes les classes presencials a la Comunitat de Madrid fins al dilluns 18. Seran telemàtiques des d'aquest dimecres 13.\nÉs necessari arreglar desperfectes i garantir una tornada|volta segura a les aules després del temporal de neu i fred.\nAixí ho ha decidit el Govern regional, malgrat que aquest matí la dirigent madrilenya traslladés que a ella li agradaria que es reprendran les classes presencials perquè creu que cal llançar el missatge que, malgrat les inclemències, "tot ha de tornar a la normalitat aviat".\nLa decisió de prorrogar la suspensió de l'activitat educativa presencial s'ha adoptat després de conèixer els primers informes d'Educació sobre els danys causats pel pas de la tempesta Filomena, una informació que ha estat confirmada pels ajuntaments, els equips directius dels centres educatius i representants de l'educació concertada i privada.\n"El temporal ha derrocat sostres d'espais esportius i d'estructures lleugeres, la caiguda d'arbres ha afectat també diverses instal·lacions i el fred d'aquests dies pot deixar danyats els sistemes de calefacció, canonades, etc. Cal, per tant, inspeccionar els centres durant uns dies per a garantir la màxima seguretat", ha indicat el Govern regional en un comunicat.\nReunió amb l'oposició\nA més de la suspensió de les classes, el Govern d'Ayuso ha anunciat que es reunirà aquest dimarts amb tots els grups de l'oposició de l'Assemblea de Madrid per a abordar la situació de la regió després del pas del temporal 'Filomena'.\nLa reunió serà presidida per la consellera de Presidència, María Eugenia Carballedo; el conseller d'Interior, Enrique López, i el de transports, Ángel Garrido, juntament amb els portaveus dels grups de la Cambra regional. En aquest sentit, el portaveu de Más Madrid, Pablo Gómez Perpinyà, ha explicat en el seu compte de Twitter que el dissabte, davant la "greu" situació que a Madrid, va contactar amb la presidenta, Isabel Díaz Ayuso, i li va sol·licitar una reunió urgent.\nAl seu judici, "escoltar les propostes dels representants dels madrilenys i rendir comptes hauria de ser una obligació per a qualsevol presidenta". "Ayuso no pot estar agotzonada esperant que escampi mentre Madrid es debat entre el temporal i la pandèmia", ha llançat Perpinyà.\nDestrossa en la vegetació\nUna altra de les conseqüències que haurà d'avaluar la Comunitat de Madrid són les destrosses que Filomena ha provocat en la massa arbòria de la regió, afectada especialment pel trencament de moltes branques i la caiguda d'alguns arbres que no han pogut suportar el pes de la neu.\nSegons la Conselleria de Medi Ambient, de moment no es pot fer una avaluació de danys perquè no es pot accedir a molts boscos i deveses a causa de la nevada, per la qual cosa els tècnics i agents forestals treballaran quan sigui possible i realitzaran un informe detallat.\nEl director de l'Agència de Seguretat i Emergències de la Comunitat de Madrid ha assegurat aquest dilluns en una entrevista en Telemadrid recollida per Europa Press que espera als equips de neteja un treball "molt important" en aquest sentit perquè hi ha hagut un dany l'arbratge "sense precedents" en la capital i en molts municipis de la regió. I encara hi ha risc que puguin caure més branques i altres elements de cornises i tendals inestables, per la qual cosa ha tornat a demanar als ciutadans que no surtin dels seus habitatges tret que sigui imprescindible.


La Generalitat gira l’esquena al Baix Llobregat amb uns pressupostos que no responen a les necessitats reals de la nostra comarca. | El Prat de Llobregat | Partit dels Socialistes de Catalunya\nLa Generalitat gira l’esquena al Baix Llobregat amb uns pressupostos que no ...\nLa Generalitat gira l’esquena al Baix Llobregat amb uns pressupostos que no responen a les necessitats reals de la nostra comarca.\nActualizado: 16/12/2016 a las 14:36\nEl PSC del Baix Llobregat ha presentat més de 100 esmenes als pressupostos de la Generalitat de 2017.\nEn roda de premsa, Antoni Poveda, Primer Secretari del PSC del Baix Llobregat, ha denunciat que a Catalunya tenim “un govern aturat, on els seus consellers i conselleres són veritables desconeguts, no fan territori, no contesten als alcaldes i no tenen acció directe en els i les catalanes”. Poveda ha lamentat que els pressupostos no tinguin cap intenció de solucionar temes com per exemple l’habitatge, doncs “en un moment en que torna a pujar el preu dels pisos, el govern no preveu cap partida per ajudar als i les joves a definir un projecte de vida ni per solucionar el problema dels pisos buits”.\nTampoc a sanitat, dependència o educació es dona cap resposta per part del govern de la Generalitat que “té els projectes paralitzats i s’ha desentès de la finançament de les escoles bressol o del manteniment de les escoles. Aquestes competències del govern les assumeixen avui en dia els ajuntaments”.\nPer últim Poveda ha denunciat que aquests pressupostos són el reflex d’un govern de Junts pel sí “que està en mans de la CUP que actual sense criteri i que només vol teatralitzar”.\n“Al 2010, amb el tripartit, s’invertien a la comarca 320 milions d’euros, al 2017 la inversió serà de 65 i d’aquests més de la meitat destinats a FGC, TV3 i L’9”\n“Són uns pressupostos que giren l’esquena als Baix Llobregat i als seus municipis” ha dit la diputada i alcaldessa, Eva Martínez.\nL’import total d’inversions a la comarca al 2017 és de només de 65 milions d’euros un 36% menys que l’últim pressupost aprovat del 2015. Un desinterès evident pels problemes de la comarca, si recordem que l’últim govern tripartit encapçalat per José Montilla al 2010 hi va destinar 320 milions d’euros. Parlem d’una retallada al Baix Llobregat de 255 milions d’euros.\nEl PSC del Baix Llobregat ha presentat més de 100 esmenes sobre temes com la sostenibilitat, ensenyament, salut, mobilitat o treball, entre d’altres. “En especial ens preocupa la manca de preocupació pel col·lectiu de la Gent Gran, doncs no es preveu la construcció ni manteniment de residències ni els serveis bàsics”, ha comentat Martínez.\n“El nostre objectiu és resoldre les importants mancances que pateix la comarca del Baix Llobregat anys rere any i que els presents pressupostos tampoc no resolen” ha dit la diputada que ha lamentat que Junqueres “el vicepresident i conseller d’Economia i Hisenda s’oblidi de la seva pròpia comarca”.\nAlgunes de les reivindicacions que es contemplem a les esmenes són la reclamació d’algunes escoles i instituts (a Abrera, Corbera de Llobregat, Martorell o Gavà) fins a millores en les infraestructures (desdoblament de la C224 a St Esteve Sesrovires, construcció de 3 parades de metro L3 a Esplugues, rehabilitació d’alguns edificis o inversions en diverses problemàtiques amb estacions i vies dels trens), passant per inversions en edificis nous o en millora de serveis en diversos ambulatoris i hospitals de la comarca; així com en la posada en marxa o la concertació de places públiques en residències.\nAl marge d’aquestes esmenes, també s’han produït d’altres, que estan integrades a un altre document més genèric, on es parla, per exemple, de millores del finançament de les escoles bressol o del pagament del deute que la Generalitat té pendent amb els diferents Ajuntaments de la nostra comarca.\nA la roda de premsa han participat també l’alcalde de Viladecans, Carles Ruiz; els portaveus socialistes a Sant Vicenç dels Horts, Miguel Comino i a Molins de Rei, Xavi Paz i el Primer Secretari de la JSC, Rubén Castro, entre d’altres companys i companyes.\nDPEsmenes.pdf (123 KB)


El CEDIM visita el recentment inaugurat Pavelló de Sant Salvador del Recinte Modernista de Sant Pau\nAquest matí hem tingut el privilegi de visitar el recentment inaugurat espai expositiu del Pavelló de Sant Salvador del Recinte Modernista de Sant Pau, de la mà de tres amics que han viscut el projecte intensament des dels seus inicis. Josep Tardà -director de Comunicació i Relacions Institucionals de Sant Pau-, Pilar Salmeron i Miquel Terreu -arxivers de l'Arxiu Històric de l’Hospital de la Santa Creu i Sant Pau- ens han acompanyat durant la visita al pavelló, l'últim dels quals ha estat rehabilitat.\nEn aquest nou espai museístic, l'espectador pot recórrer la història de l'Hospital de la Santa Creu i Sant Pau, tot i contemplant elements que s'han conservat de l'època de funcionament del recinte hospitalari. Material mèdic, esbossos, maquetes i altres elements -que no desvetllarem- ens ajuden a endinsar-nos en la història de l'Hospital des dels seus inicis, a l'hospital medieval de la Santa Creu situat al barri del Raval de Barcelona, fins la ciutat hospitalària modernista, creada per l'arquitecte Lluís Domènech i Montaner.\nUn cop repassada la seva història, les mateixes escales del Pavelló ens condueixen al primer pis, on una gran instal·lació espectacular i colorista ens transporta al món de Lluís Domènech i Montaner: una manera original de presentar una mostra de les obres de l'arquitecte, amb detalls que captiven la mirada de l'espectador i amb pantalles interactives que ofereixen la informació necessària per conèixer més de prop l'obra de Domènech i Montaner.\nL'espai també compta amb un espai de consulta on s'hi poden trobar totes les publicacions sobre Lluís Domènech i Montaner i l'Hospital de la Santa Creu i Sant Pau.\nDes del CEDIM volem felicitar l'equip del Recinte Modernista de Sant Pau per la seva aposta a contribuir en la revalorització de la figura i l'obra de Lluís Domènech i Montaner, amb una museïtzació original, entenedora, moderna i accessible.\nDes d'aquí recomanem que visiteu el Recinte Modernista de Sant Pau i el Pavelló de Sant Salvador i us assegurem que no en sortireu indiferents!\nAprofitem també per donar les gràcies a Josep Tardà, a Pilar Salmeron i a Miquel Terreu pel seu amabilíssim oferiment i haver dedicat el seu temps amb tant entusiasme per transmetre'ns el seu projecte.\nEl setmanari "El Temps" publica una crítica del llibre "Lluís Domènech i Montaner (1849-1923). Obra arquitectònica raonada"\nL'obra raonada de Domènech i Montaner, seleccionada entre les novetats de la Biblioteca Nacional de España\nLa Biblioteca Nacional de España a Madrid, ha escollit el llibre editat pel CEDIM Lluís Domènech i Montaner (1849-1923). Obra arquitectònica raonada. Vol. 2 per formar part de les publicacions de la Sala Goya.\nLa Sala Goya és un dels espais de consulta més importants de la BNE i està dedicada a conservar publicacions de Belles Arts. Podeu veure el catàleg de selecions bibliogràfiques de la Biblioteca Nacional del mes de gener de 2017 prement aquí.\nJornada sobre Lluís Domènech i Montaner organitzada per AGUICAT i Barcelona Guide Bureau\nEl Centre d'Estudis Lluís Domènech i Montaner està preparant una jornada sobre l'arquitecte que ha estat encarregada per l'Associació de Guies de Turisme Habilitats per la Generalitat de Catalunya per un Turisme Responsable i de Qualitat (AGUICAT) en col·laboració amb Formació Barcelona Guide Bureau. L'activitat s'iniciarà amb una conferència titulada Lluís Domènech i Montaner. Claus per entendre la seva arquitectura que impartirà l'historiador Carles Sàiz i es complementarà amb la ruta turística La Barcelona somiada de Lluís Domènech i Montaner que anirà a càrrec de Gemma Martí i Sergi Alcalde.\nLa jornada es farà el dijous 2 de març i es tornarà a organitzar el dimecres dia 8. Per a més informació, adreceu-vos a Aguicat o bé al Centre de Formació BGB.\nInici del curs d'extensió universitària "Domènech i Montaner. Art total" al centre UNED de Canet de Mar


Javier Clemente: "M'agrada el Barça quan ataca, però no quan aguanta la pilota"\nApagafocs "Ara hi ha entrenadors més joves que cauen millor que jo" Mourinho "Jo també sempre dic el que penso, però és ell que s'assembla a mi"\nALBERT SOLÉ Actualitzada el 02/03/2012 00:00\n260x366 Javier Clemente arriba demà al Camp Nou, on no guanya des dels anys 80, amb un Sporting necessitat de punts. / ESTEBAN COBO / EFE Javier Clemente arriba demà al Camp Nou, on no guanya des dels anys 80, amb un Sporting necessitat de punts. / ESTEBAN COBO / EFE\nÉs l'entrenador més veterà de Primera -quan va començar a entrenar, el 1975, Guardiola només tenia 4 anys- i demà torna al Camp Nou, on no guanya des de la seva època daurada amb l'Athletic Club a principis dels 80. Els bons temps de Javier Clemente (12/3/1950, Barakaldo), però, ja han passat. Des que el 2005 va tornar a l'Athletic i els va salvar del descens, tot han sigut fracassos: no va classificar Sèrbia per a l'Eurocopa del 2008 ni el Camerun per a la Copa d'Àfrica del 2012, i no va poder salvar el Múrcia (2008) ni el Valladolid (2010) del descens a Segona. Ara ho torna a provar amb l'Sporting de Gijón.\nPer a un equip que està patint per no baixar com l'Sporting, visitar el Camp Nou ara es viu com una oportunitat o com una tortura?\nHome, com una tortura no, per als jugadors jugar contra els equips grans sempre és un repte i el Camp Nou és un escenari bonic.\nHa calculat el que necessita perquè l'Sporting se salvi, o és millor no calcular-ho?\nSí, guanyar vuit partits dels catorze que queden per jugar.\nFactible ho és, però molt difícil. Hem de treballar per guanyar tots els partits sabent que no es poden guanyar tots.\nEl molesta que últimament ja només el cridin els clubs per apagar incendis?\nEl que em molesta és que no em truquin, però si em truquen en moments crítics, què hi farem. Ja fa 31 anys que entreno i els clubs m'han trucat sempre, però ara hi ha gent més jove que cau millor que jo, i ja està.\nEn les últimes entrevistes que li he sentit i llegit em fa la sensació que vostè n'ha vist de tots colors.\nEl que he vist, sobretot, és periodistes mediocres.\nHo diu per mi?\nNo, ho dic perquè ho posis. D'això sí que n'he vist, els conec a tots, als periodistes mediocres. En el futbol, com que m'apassiona, cada dia aprenc coses noves, cada partit és diferent.\nEl que sí que és cert és que sempre diu el que pensa, com ara m'ha demostrat, i en això s'assembla a Mourinho.\nJo sempre dic el que penso, i és el que penso de veritat. I si hi ha algú que s'assembli a algú altre, és Mourinho qui es deu assemblar a mi, perquè és molt més nou en el món del futbol que no pas jo.\nVaig llegir una entrevista en què deia que vostè es diverteix més veient jugar el Madrid que el Barça...\nJo no vaig dir això, truca a l'idiota que ho va escriure i l'hi preguntes. Jo vaig dir que a mi m'agrada el Barça, però que m'agrada quan fa un tipus de futbol. Quan fa un altre futbol llavors sí que prefereixo el joc de l'altre equip. Per mi l'entrenador número 1 és el Pep i m'agrada com juga el Barça quan ataca i vol fer gols, però quan vol aguantar la pilota no m'agrada, perquè aquest tipus de futbol a mi no m'agrada.\nQuan Núñez era president del Barça sempre es va dir que vostè li agradava molt i que li hauria agradat fitxar-lo. Realment algun cop va estar a prop de la banqueta del Barça?\nJo amb Núñez sempre m'hi he portat molt bé, i crec que ha sigut el millor president del Barça de la història. I vaig estar a prop del Barça perquè vaig viure a prop de la casa de Núñez, en un pis que havia construït ell, però a prop de la banqueta del Barça... això l'hi hauries de preguntar a ell. No sé ben bé a quina distància vaig arribar a estar del Barça.\nLi van arribar a fer alguna oferta?\nNo, d'oferta del Barça no en vaig tenir cap.\nI parlant del seu Athletic Club, l'equip de Bielsa té molt bona pinta.\nL'Athletic té ara nou internacionals, per tant, l'equip va bé. Fa quatre anys no en tenia cap, o com a molt un, i va estar punt de baixar a Segona. Un equip amb nou internacionals ha de funcionar bé.\nI encara té més mèrit que ho estan aconseguint amb la seva filosofia de fitxar només jugadors d'Euskal Herria, tot i que també es gasten diners fitxant.\nQue un equip com l'Athletic, que només fitxa jugadors de la zona, tingui nou internacionals sí que té mèrit, sí. Això vol dir que han fitxat jugadors joves i bons, i la majoria navarresos, per cert.


Amidaments estimatius: de març 2008\nBonica la fotografia, oi? Sí, és el que puc veure cada dia des de l’afortunat emplaçament del despatx; un espectacle que materialitza la temporalitat i la història de la ciutat en els diferents estrats de la seva muralla. Però alhora, mireu la fotografia d’abaix, també és el refugi i casa dels sense-llar. Muralla, lloc que marca un estar a dintre o estar a fora. Ara, però, hi ha altres muralles, tan invisibles que fins i tot ens fan cecs. (Estimat senyor del carrer, perdoni que hagi pres una fotografia de casa seva en la seva intimitat sense permís)\nPublicat per eloi a 11:01 p. m. Cap comentari:\ndissabte, de març 15, 2008\nEspai de Silenci Ramon Llull\nLa recerca informativa sobre què és una parròquia i la seva concreció material en un p rojecte d’arquitectura va tenint els seus resultats. A partir de la demanda d’ajuda que vaig fer a la xarxa blocaire (aquí), des del Bisbat de Mallorca m’han fet arribar un llibre molt ben editat sobre el projecte i creació de l’Espai de Silenci Ramon Llull, un espai religiós interconfessional inserit en el campus de la Universitat de les Illes Balears. Una iniciativa que, malauradament, no ha aprofitat la nou centre universitari d’Esade a St. Cugat, tot i que podria haver-se inspirat en l’exemple de la Capella de St. Ignasi que Steven Holl va construir al Campus Universitari de la Companyia de Jesús a Seattle (foto de la dreta). A favor, i per contrarrestar la crítica, val a dir que la capella de Sant Francesc Xavier de l’escola de Casp-Sagrat Cor de Jesús va obtindre un premi FAD el 2006. Senyors: Val la pena re-pensar els nostres espais de celebració i pregària!\nTornant al projecte de Ramon Llull, aquest s’ofereix com una “casa”, com una ermita acollidora, formalment reconeixible per les seves dimensions domèstiques i pels sistemes constructius i materials propis de la cultura mediterrània. La planta (a l’esquerra) juga un vell joc que s’ofereix una i altra vegada a la humanitat: la quadratura del cercle. La composició és propera a Scarpa, Aldo Rossi i Mario Botta, els anomenats “neo-racionalistes” italians que es caracteritzen per l’ús de formes pures, la simetria, recuperació de la coberta a dues aigües com a símbol de llar, etc. En certa manera, la planta d’aquest projecte m’ha recordat a la “Casa a Stabio” d’en Mario Botta (a baix).\nResumint: Formes reconeixibles, inserció en el medi, una certa domesticitat, espai buit al mig... prenc nota i, sobretot, GRÀCIES PER HAVER-ME FET ARRIBAR AQUEST LLIBRE!!!\nPublicat per eloi a 11:41 a. m. 3 comentaris:\nAtenció!, ja ho tenim aquí on-line i en directe per a tots vosaltres, un portal de pregària en català "com Déu mana", és el (apunteu-vos-ho!) PREGARIA.CAT, on trobareu pregàries per infants, el prega_rock, les vinyetes, les pregàries d'en Jesús Renau que fa temps peregrinen per la xarxa, pregàries fetes a partir de les notícies, l'espai sagrat, etc, etc, etc\nHi hem estat treballant molt de temps i esperem que us pugui fer servei.\nPublicat per eloi a 8:19 a. m. 1 comentari:\nEtiquetes de comentaris: Companyia de Jesus_jesuites, Església, Espiritualitat i Teologia\nI allà ens vam trobar els voluntaris, a la Plaça Virrei Amat, des d'on ens vam anar desperdigant pels carrers de Nou Barris a la recerca de "sense-llars" (mireu el post "quanta gent dorm al carrer? "). De sense-llar no en vam trobar, al menys el meu grupet, però sí que em vaig trobar una nutrida representació de blocaires: el "ratllat i emparaulat", en Manel Filella i la Cris Ruano. Qui ens ho hauria de dir, oi?. Amb tanta gent amb qui poder coincidir pel carrer, aquest també esdevé una "llar", un espai de relació, una casa. Al final hi havia un punt de trobada a les tantes de la nit per tots aquells voluntaris que volguèssin, però estava tan petat de la jornada que vaig agafar la bici i m'en vaig anar directe al sobre.\nAixí i tot, malgrat no haver pogut parlar amb algú "del carrer", aquest acte m'ha posat les piles i ja estic en tràmits per fer un altre voluntariat nocturn (que és ja l´únic moment lliure que em queda!). Ja us explicaré.\nPublicat per eloi a 8:30 a. m. 6 comentaris:\nJa et tinc!\nJa et tinc!, sí, després d’haver-te cercat pel gran mercat urbà de Barcelona infruct uosament t’he trobat per casualitat perdut entre els estants de la setmana del llibre en català : la traducció catalana de “Els germans karamàzov”, d’en Dostoiewsky, feta per en Joan Sales. He pagat amb gust els 20 euros que m’en demanaven perquè sé que és una edició ja esgotada i perquè és el mateix llibre, més nou, això sí, que el que en “Panye” em va deixar llegir ara farà un parell d’anys. Ara resta a l’habitació, acompanyat d’altres llibres coneguts o per conèixer, no sé ben bé si com un trofeu o com un convit a la relectura. Espero que sigui per a una relectura.\nAquesta gran novel·la és com un tractat d’antropologia teològica, només que més entretingut i captivador. De les seves llegendàries planes m’ha quedat ben endins el consell de l’Alioxa: guardeu records sants, sobretot els de la infantesa i la joventut, que són els que us faran viure feliços i tirar endavant en moments difícils. Jo dóno gràcies pels meus “sants records” i m'agradaria poder facilitar-ne a d’altres.\nPublicat per eloi a 8:05 a. m. 1 comentari:\nQuanta gent dorm al carrer?\nM’he mogut tard però, al final, podré participar en la campanya “voluntaris per una nit” en la que unes 800 persones comptaran quanta gent dorm pels carrers de Barcelona. Aquesta és una iniciativa que va tenir els seus orígens l’any passat, quan voluntaris de la Fundació Arrels i els Serveis Socials de l’Ajuntament de Barcelona van dur un primer recompte pel casc antic de la ciutat. Aquest any, però, la tasca és més ambiciosa i tecnificada, fet que resta familiaritat però guanya en eficiència, una complexitat que ha enriquit aquest acte puntual.\nAixí doncs, aquest proper dimecres em passejaré fins a les dues de la matinada, aproximadament, pels carrers de Nou Barris amb un equip de tres persones més que no conec duent a terme aquesta enquesta per a l’atenció social. Ho faig amb alegria i gratuïtat perquè, tot i que segurament no trobarem gent dormint al carrer per aquells barris allunyats del centre urbà, la tasca en ella mateixa val la pena. Sé que no és gran cosa, però és alguna cosa que em recorda cap on vull anar. De moment la reunió informativa que va tenir lloc a Arrels va valdre la pena, tant per la informació com el testimoni que traspúen els voluntaris com en Miquel Julià i l'Enrique Richard. Teniu la plana web de l’esdeveniment aquí (per cert, no sé qui ha fet el cartell però és molt senzill i encertat)\nPublicat per eloi a 11:06 a. m. 5 comentaris:\nDotze hores treballant! el meu rècord laboral! (fora de voluntariats) Sí, hi havia molta feina i calia entregar unes propostes a un nou client, de manera que qüasi no vaig aixecar el cul de la cadira – menys mal que és còmoda! – ni apartar els ulls de la pantalla mentre batallava entre les línies de colorets de l’autocad. En aquestes hores he pogut contrastar la meva notable contingència i limitacions. M’agradaria ser un “fiera” del dibuix i fer la feina en tres segons, però no, la vida no és així i tot demana temps. Un cop acabada la marató m’he enrecordat de la meva amiga Simone Weil, tota patosa i destralera, quan feia d’obrera a la Renault, cap als anys trenta. Crec que he pogut atansar-me una mica més al que deuria passar ella: atenció, mecanització, contingència, limitació, desig d’encarnació, etc. I el que per a mi resulta una “experiència”, per a molts dels meus companys de treball és el seu dia a dia, així que estic content de poder anar esdevenint solidari en la professió, de la que estic encantat i sempre es poden anar aprenent coses noves en el dia a dia.\nAquests dies no estic penjant gaires “posts”, ja ho sé, però crec que la reflexió sobre el món laboral anirà donant més de sí.\nPublicat per eloi a 12:02 p. m. Cap comentari:


AUTOVIA A-7 ALTAFULLA-VILAFRANCA DEL PENEDÈS\nEl projecte de desdoblament de la carretera N-340 per a esdevenir autovia A-7 al tram entre Altafulla i Vilafranca del Penedès durant el 2007 té com a principal punt d'atenció Calafell. El fet que el PITC i el Pla territorial parcial del Camp de Tarragona dibuixin la via per la Cobertera genera un important moviment popular en contra. Per altra banda, bona part de les administracions i entitats del Baix Penedès continuen manifestant que el millor traçat és aquell que compacti en una sola infraestructura de quatre carrils per sentit la nova autovia A-7 amb l'autopista AP-7.\nArticles posteriors 2009, 2011\nLa carretera N-340, eix prelitoral paral•lel a l'autopista AP-7, travessa entre Altafulla (el Tarragonès) i Vilafranca del Penedès diversos nuclis turístics ―amb nombrosos accessos a les platges― i zones altament industrialitzades, fet que suposa una elevada intensitat de trànsit i una creixent sinistralitat viària. Per aquests motius, el 1999 el Ministeri de Foment (MIFO) va autoritzar l’estudi informatiu per a desdoblar-la, la qual cosa havia de suposar la construcció de l'autovia A-7. El febrer de 2005 es va presentar l'estudi que proposava diverses alternatives de traçat per a la nova autovia i que també preveia la possibilitat d'ampliar els carrils de l'autopista AP-7 per a esdevenir un sol eix viari d'alta capacitat. Aquesta possibilitat la defensaven els consells comarcals de l'Alt i el Baix Penedès, diversos ajuntaments i els grups ambientalistes Salvem el Penedès i el Grup Ecologista del Vendrell i el Baix Penedès (GEVEN). Totes aquestes entitats i administracions feien èmfasi en la necessitat de preservar les planes agrícoles tant pels seus valors productius com paisatgístics, ja que entenien que “la comarca estava molt trinxada pel pas de grans infraestructures”.\nEn canvi, el Departament de Política Territorial i Obres Públiques (DPTOP), el MIFO i les cambres de Comerç de Tarragona i Barcelona apostaven per construir una autovia independent resseguint parcialment l'eix de l'actual N-340.\nConflicte pel traçat a Calafell\nAl municipi de Calafell, Política Territorial va fer, en el marc del PLA D'INFRAESTRUCTURES DEL TRANSPORT DE CATALUNYA (PITC), una proposta alternativa al sud de les les tres presentades pel Ministeri ―més o menys paral•leles a l'actual carretera― que no va agradar gens al municipi. Per aquest motiu el gener de 2007 es va constituir la plataforma Salvem la Cobertera que considerava la proposta del DPTOP molt negativa pel seu elevat impacte paisatgístic ―un talús de 30 m visible des del nucli―, la desaparició de terrenys agrícoles i dos jaciments ibèrics per a explorar, la pèrdua de la Cantera ―una antiga pedrera restaurada en espai de lleure―, l'expropiació de parcel•les d'un polígon industrial que encara no s'havia desenvolupat i l'afectació d'algunes cases de la urbanització Masia de la Font.\nPer tot plegat van anunciar que iniciarien una recollida de signatures i que presentarien estudis tècnics i ambientals per a defensar que el traçat avancés ben en paral•lel a l'actual carretera. La Plataforma tenia el suport de tots els grups polítics municipals: Convergència i Unió (CiU), Partit dels Socialistes de Catalunya (PSC), Esquerra Republicana de Catalunya (ERC), Iniciativa per Catalunya-Verds (ICV) i Agrupació Democràtica Municipal de Catalunya (ADMC). En aquest sentit, tant l'Ajuntament com el Consell Comarcal del Baix Penedès van presentar-hi ràpidament al•legacions. També a nivell popular es va organitzar una mostra de rebuig, una calçotada a la Cantera, que va reunir un miler de persones encapçalades per l'alcalde Joan Olivella (CiU).\nEl mes de març la situació no havia avançat. Des de la Plataforma No Fem el Cim que lluitava contra la construcció del LOGIS PENEDÈS van proposar establir un front comú entre societat civil i representants polítics per a “lluitar contra els projectes que es volien imposar a la comarca”, com el mateix centre logístic, el pas de l’N-340 per la plana agrícola del Baix Penedès i un creixement urbanístic desmesurat.\nPer altra banda, els esforços de Calafell continuaven. El 10 d'abril, en motiu del dilluns de Pasqua, gairebé 2.000 persones es van reunir a la Cantera convocades per Salvem la Cobertera.\nLa presentació de l'Avantprojecte del PLA TERRITORIAL PARCIAL (PTP) DEL CAMP DE TARRAGONA per part del DPTOP continuava dibuixant la nova autovia A-7 al seu pas per Calafell amb la mateixa proposta que afectava la Cobertera. El grup municipal de CiU ―que havia passat a l'oposició després de les eleccions municipals de 2007― va manifestar el seu més enèrgic rebuig. El seu portaveu, Joan Olivella, es mostrava esperançat que el nou alcalde, Josep Parera (PSC), conjuntament amb els exsocis dels convergents, l'ADMC, mantindrien la negativa al traçat que defensava Política Territorial.\nDes de l’àmbit comarcal, des de CiU es reiterava que l'única solució passava per compactar en una mateixa infraestructura l'AP-7 i l'A-7. En aquest sentit apostaven per solucions electròniques per evitar impactes negatius per a l'empresa concessionària de l'autopista. Dies més tard, l'arquitecte Pau Batlle, membre de la Plataforma No fem el CIM i regidor de l'Entesa, una Alternativa Independent per a Bellvei-Federació d'Independents de Catalunya (L'E*B-FIC), recordava que “gairebé tots els municipis aprovarien que l'AP-7 tingués quatre carrils per sentit entre el peatge de Martorell i el de Salou i que, a banda, tot aquest tram fos gratuït”. Així mateix afegia que mentre l'opció de construir una autovia segregada suposava expropiar 127 ha ―bona part de terrenys agrícoles de gran valor―, en el cas d'ampliar l'autopista només caldria ocupar 3,5 m per sentit aprofitant la construcció del tercer carril de l'AP-7.\nL'any acabava a l'espera de la redacció de l'estudi d'impacte ambiental, pas previ a la redacció del projecte constructiu previst per al 2009.\nAutovia A-7 Altafulla-Vilafranca del Penedès (2007)


5 colors de bossa de moda que guanyen la primavera de 2020 - Bosses De Mà\n5 colors de moda que guanyen la primavera de 2020\nTot i que desfilar per fora amb una bossa nova i brillant no és la nostra prioritat en aquest moment a causa dels desgraciats esdeveniments actuals del món, la nostra esperança d’avui és animar-vos a saber que hi ha moments més brillants per endavant que podrien incloure un nou esdeveniment festiu primaveraaccessori. Tothom tracta les bosses de mà de manera diferent. Algunes dones prefereixen invertir en maletes totalment neutres, mentre que d’altres prioritzen convertir la seva bossa en el punt central del seu conjunt. Bé, sigui quin sigui el coneixedor de les borses de mà, tinguem un color de primavera nou i de moda perquè pugueu agafar avui.\nDesprés de pentinar el lot més recent d’imatges d’estil de carrer de les setmanes de la moda de Copenhaguen, Nova York, Londres, Milà i París, hi va haver cinc bossa de primavera colors que es repetien més que la resta. Això vol dir que un cop la vida es torni a normalitzar, tenim la sensació que els colors de la bossa de mà es veuran esquerra i dreta, ja que, francament, ja ho eren.\nLa mandarina és una de les principals tendències de color que estem veient de manera generalitzada aquesta primavera. Tot i que és certament atrevit, us sorprendrà el nombre de vestits neutres que portarà la vostra nova bossa taronja.\nL’estil Stalker Compra el color: Compra la bossa d’espatlla de cuir WandlerGeorgia (796 dòlars) Compreu la bossa JW PeiGabbi a taronja (79 dòlars) Compreu la bossa Ombra de Georgia JayBaby (264 dòlars) Compra TelfarOrange Medium Shopper Tote (200 dòlars)\nNo et preocupis. No tots els colors de la bossa de mà són brillants (però la majoria). Estem veient una gran quantitat d’aquest color de closca d’ou i, per una bona raó, va amb tot i sembla molt car.\nThe Style Stalker Compra el color: Compra per FarMini Bossa d'espatlla d'efecte cocodril Rachel (347 dòlars) Compra TopshopGina Banana Grab Bag (38 dòlars) Shop Cult GaiaMini estavellar Crossbody Bag ($ 388) Compra la bossa StaudLera (325 dòlars), 244 dòlars\nSi vols somriure tot el dia, porta una bossa de mà rosa. Des de tons suaus fins a tons calents, aquest color de la bossa de mà és el que farà goig tant a l’usuari com a l’espectador.\nThe Style Stalker Compra el color: Compreu Charles & Keither: Bossa de mànec superior estructurada amb efecte croc (59 dòlars) Compra la mini bossa MangoChain (30 dòlars) Shop JacquemusLe Nani Leather Mini Bag ($ 195) Compra la bossa de mànec superior de pell amb efectes de llangardaix L'AfsharIda (845 dòlars)\nLes bosses de mà blau pols són una altra tendència de color sorprenentment fàcil d’estilitzar. Vull dir, quan la teva bossa coincideix amb el cel, com et pots equivocar?\nThe Style Stalker Compra el color: Shop Studio 33Woke Mini Baguette Bag (78 dòlars) Compra la mini bossa curta Reike NenPebble (370 dòlars) Compra la bossa de mà CoperniMini (424 dòlars) Compra la bossa Baguette Georgia JayZaha (335 dòlars)\nDes de la temporada passada, el món de la moda es dedica a les bosses de color verd llima i ens complau anunciar-vos que el color segueix sent tendència el 2020.\nThe Style Stalker Compra el color: Compra la bossa bandolera retallada d’estampats Zara (40 dòlars) Compra la bossa d’espatlla de cuir MedeaShort (560 dòlars) Compra Topshop: Bossa d'espatlla de niló amb franges verd llima (35 dòlars) 31 dòlars Compra la bossa de mànec superior de cuir amb nusos Rejina PyoNane (645 dòlars)\nA continuació,compra l’última tendència “lletja” que està a punt de substituir tots els texans.\nBella Hadid portava 3 mirades completament diferents 'nues' a Nova York\nCom de diferents mides de diamant es veuen realment en una mà\n7 conjunts d'equipatge de disseny que realment mereixen la inversió\nEls talons preferits de Carrie Bradshaw es venen 1,6 vegades més ràpid que altres sabates\nNo puc ser Rihanna, però puc complir els seus consells de bellesa\nclasses de ioga en línia\nanells de compromís únics